[{"text_idx": "#000000", "text": "Kniks ja Kraaps \u2013 ro\u0303o\u0303must ro\u0303kkav restoran"}, {"text_idx": "#000001", "text": "Pereso\u0303bralik restoran \u2013 ko\u0303lab pisut kummaliselt, kas pole? Missugune so\u0308o\u0308gikoht siis ei ole pereso\u0303bralik? To\u0303epoolest, mo\u0303ned va\u0308ga ko\u0303rge tasemega restoranid dikteerivad ka meil ka\u0308itumisreegleid ning va\u0308ikesed lapsed ei ole ilma tingimusteta teretulnud. Kuid niisuguseid on va\u0308ga va\u0308he."}, {"text_idx": "#000002", "text": "Tegelikult on ta\u0308pselt niisama va\u0308he ka neid so\u0308o\u0308gikohtasid, kus laste peale on pa\u0308riselt mo\u0303eldud ja ko\u0303ik asjad on korraldatud nii, et mugav oleks ko\u0303igil. Esimesena meenuvad Umami Mustama\u0308e ja O\u0303isma\u0308e vahel ning Musita Kadriorus. Nendele lisaks aga on so\u0308o\u0308gikoht, mis on lastele po\u0308o\u0308ratud ta\u0308helepanu poolest klass omaette. Ra\u0308a\u0308gime restoranist Kniks ja Kraaps Balti jaama turul."}, {"text_idx": "#000003", "text": "O\u0303htupoolik, kui restosse pildistama la\u0308heme, ei ole pa\u0308ris igapa\u0308evane. Ku\u0308las on kokakool \u201cKirju Ko\u0308o\u0308k\u201d ning suurele ma\u0308ngutoale lisaks on ka va\u0308hemalt kolmandik so\u0308o\u0308gitoast laste tegemisi ta\u0308is. See ei takista ma\u0308ngutoas askeldavate va\u0308iksemate laste vanematel endale laua ja meelepa\u0308rase toidu leidmist vo\u0303i niisama telefoni na\u0308ppimist. Ja a\u0308ra mahub veel ka u\u0308ks va\u0308iksem seltskond, kes ta\u0308histab su\u0308nnipa\u0308eva."}, {"text_idx": "#000004", "text": "Restoran ro\u0303kkab ro\u0303o\u0303must, aga see ei va\u0308ljendu valjus ka\u0308ras, vaid rohkem keskendunud tegutsemises. Restorani \u201ching\u201d Kadi Jaanisoo ra\u0308a\u0308gib, et so\u0308o\u0308gikoht su\u0308ndis isiklikust kogemusest, kus vankriealise vo\u0303i pisut vanema lapsega linnas ringi liikudes ei olnud just liiga palju kohti, kuhu so\u0308o\u0308ma minna."}, {"text_idx": "#000005", "text": "So\u0308o\u0308mine ongi Kniks ja Kraapsus korraldatud pisut ebatavaliselt. Ko\u0303igepealt satub siseneja leti ette, millest u\u0308ks osa on buffet-laua pa\u0308ralt. Kui mudilane ma\u0308ngutuba silmab, ununeb tu\u0308hi ko\u0303ht sootuks. Parem on proovida laps enne ma\u0308ngude algust a\u0308ra toita, ning selle juures on ru\u0308blik kindlasti kannatamatu."}, {"text_idx": "#000006", "text": "Aga kui kannatust ja\u0308tkub, siis saab su\u0308u\u0308a tellida ka lu\u0308hikesest a la carte menu\u0308u\u0308st. Toidud on mo\u0303nusalt koduse va\u0308ljana\u0308gemisega ja maitsvad. Nende valmistamist korraldab restorani teine \u201ching\u201d Maris Gusev. Lahkudes to\u0303deme, et Kniks ja Kraaps ei ole \u201ckindlasti ainult lastega\u201d koht. Siia vo\u0303ivad koduse toidu lembelised ta\u0308iskasvanud ka ilma lasteta tulla. Ko\u0303hu saab kindlasti ta\u0308is ja igav ei hakka ta\u0308pselt niisama kindlasti."}, {"text_idx": "#000007", "text": "Ko\u0303ige paremad restoranid. Meil ja mujal maailmas"}]